 Richard Mofẹ Damijo : Richard Èyímofẹ Evans Mofẹ-Damijo ni wọn bí ní ọjọ Kẹfà oṣù Keje ọdún 1961 ni gbogbo ènìyàn mọ sí RMD, jẹ òṣèré orí-ìtàgé àti sinimá, olùkọtàn, agbẹjọrò olùgbéré-jáde àti olóṣèlú ọmọ orílẹ-èdè Nàìjíríà. Ó ti fìgbà kan tẹlẹ jẹ Kọmíṣọnà fún àti àti ìgbafẹ fún Ìpínlẹ Delta nígbà kan rí. Ní ọdún 2005, ó gba àmì-ẹyẹ ti Africa Movie Academy Award fún Best Actor in a Leading Role. Ó gba àmì-ẹyẹ títí láé láé ti 12th Africa Movie Academy Awards fún ipa rẹ nínú eré sinimá ní ọdún 2016.Wọn bí Richad ní àdúgbò Aladja ní ìlú Udu Kingdom, ìlú tí ó súnmọ Warri pẹkí pẹkí ní Ìpínlẹ Delta. Ó lọ sí ilé-ẹkọ ti Midwest College, ní ìlú Warri, àti ilé-ẹkọ ti Anglican Grammar School, tí ó sì jẹ ọkan lára àwọn akẹkọọ tí ó ma ń ṣeré ìtàgé nígbà náà. Ó tún lọ sí ilé-ẹkọ Yunifásítì ti UNIBEN, láti kẹkọọ nípa eré-oníṣe Theatre Arts. Ó tún lọ sí Fásitì ti University of Lagos láti kẹkọọ nípa ìmọ òfin ní ọdún 1997ó ṣe tán ní ọdún 2004.Lẹyìn tí ó jáde ní fásitì, ó bẹrẹ eré sinimá ọlọsọọsẹ tí wọn pe àkòrí rẹ ní Ripples. Ṣáájú ìg à náà, ó ti ń ṣiṣẹ pẹlú Ìwé-ìròyìn Concord àti Metro Magazine gẹgẹ bí olùjábọ ìròyìn. Ní ọdún 2005, ó di ìlú mọọká látàrí Out of Bounds tí ó jẹ kó gbayì gidi.Wọn yan Mofẹ gẹgẹ bí olùdámọràn pàtàkì lórí àṣà àti ìgbafẹ sí Gómìnà Emmanuel Uduaghan ní ọdún 2008, tí ó sì padà di Kíṣọnà fún àṣà àti ìgbafẹ fún gbogbo Ìpínlẹ Delta ní ọdún 2009 tí ó kúrò nípò ní ọdún 2015.Mofẹ ṣe ìgbéyàwó pẹlú arábìnrin May Ellen-Ezekiel tí gbogbo èyàn mọ síMEE tí ó jẹ olóòtú àti oníṣẹ ìròyìn. Ìyàwó rẹ yí papòdà ní ọdún 1996, tí Mofẹ sì tún ṣe ìgbéyàwó pẹlú Jùmọbí Adégbẹsan tí òun jẹ olóòtú ètò orí ẹrọ amóhù-máwòrán. Moẹ bí àwọn ọmọ mèrin, méjì láti ọdò olóògbé tí méjì tókù wá láti ọdọ ìyàwó rẹ tuntun. 